Prŵn

Eirin sych yw prŵn sy'n dod, gan amlaf, o'r goeden eirin Ewropeaidd. Ceir enwau eraill gan gynnwys eirin sych, prwnsen (prŵns) neu prwyn. Ni ellir sychu pob rhywogaeth neu amrywiaeth o eirin i greu prŵns. Ffrwyth (eirin) cadarn eu cnawd yw prŵn o fathau Prunus domestica sy'n cynnwys llawer o solidau hydawdd, ac nad ydynt yn eplesu wrth sychu. Mae'r rhan fwyaf o eirin sych yn 'gyltifarau carreg rydd', tra bod y rhan fwyaf o eirin a dyfir i'w bwyta'n ffres yn 'garreg lynu'. Mae eirin sych yn garbohydradau 64%, gan gynnwys ffibr dietegol, 2% o brotein, ffynhonnell gyfoethog o fitamin K, a ffynhonnell gymedrol o fitaminau B a mwynau dietegol. Mae cynnwys sorbitol ffibr dietegol yn debygol o ddarparu'r effaith garthydd sy'n gysylltiedig â bwyta eirin sychion.